ddrg/super_eurlex huggingface dataset:
“Larbha Tenebrio molitor triomaithe (minphéist bhuí)

Tuairisc/Sainmhíniú: Is éard atá sa bhia núíosach an mhinphéist bhuí atá triomaithe go teirmeach agus ina hiomláine, bíodh sí iomlán (larbha oighinn-triomaithe bánaithe) nó i bhfoirm phúdrach (larbha talún oighinn-triomaithe bánaithe). Tagraíonn an téarma ‘minphéist’ d’fhoirm larbhach Tenebrio molitor, is é sin speiceas feithidí a bhaineann le fine Tenebrionidae (ciaróga darkling). Is iad na minphéisteanna ina n-iomláine atá ceaptha lena gcaitheamh ag an duine gan aon chuid díobh bainte. Tá gá le tréimhse troscaidh 24 uair an chloig ar a laghad roimh chéim an triomaithe theirmigh chun ligean do na larbhaí an méid atá ina bputóg a fholmhú. Saintréithe/Comhdhéanamh: Luaith (% w/w): 3,5 – 4,5 Taise (% w/w): 1-8 Garbhphróitéin (N x 6,25) (% w/w): 56–61 Carbaihiodráití indíleáite (*1) (% w/w): 1–6 Saill (% w/w): 25–30 ar sháithigh an méid seo a leanas di (% w/w): 4–9 Luach sárocsaíde (Meq O2/kg saill): ≤ 5 Snáithín cothaitheach (% w/w): 4–7 Citin (% w/w): 4–7 Miotail throma: Luaidhe: ≤ 0,075 mg/kg Caidmiam: ≤ 0,1 mg/kg Míceatocsainí: Aflatocsainí (Suim de B1, B2, G1, G2): ≤ 4 μg/kg Aflatocsain B1: ≤ 2 μg/kg Dé-ocsainiviléanól: ≤ 200 μg/kg Ócratocsain A: ≤ 1 μg/kg Critéir mhicribhitheolaíochta: Áireamh coilíneachtaí aeróbacha iomlán: ≤ 105 CFU (*2)/g Giostaí agus múscáin: ≤ 100 CFU/g Escherichia coli: ≤ 50 CFU/g Salmonella spp.: Nár aimsíodh in 25 g Listeria monocytogenes: Nár aimsíodh in 25 g Anaeróib a laghdaíonn an tsuilfít: ≤ 30 CFU/g Bacillus cereus (toimhde): ≤ 100 CFU/g Enterobacteriaceae (toimhde): < 10 CFU/g Stafalacocais téachtáis-deimhneacha: ≤ 100 CFU/g
RIALACHÁN CUR CHUN FEIDHME (AE) 2021/910 ÓN gCOIMISIÚN

an 31 Bealtaine 2021

maidir le haicmiú earraí áirithe san Ainmníocht Chomhcheangailte

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 952/2013 ó Pharlaimint na hEorpa agus ón gComhairle an 9 Deireadh Fómhair 2013 lena leagtar síos Cód Custaim an Aontais (1), agus go háirithe Airteagal 57(4) agus Airteagal 58(2) de,

De bharr an mhéid seo a leanas:

(1) Chun a áirithiú go gcuirtear an Ainmníocht Chomhcheangailte atá i gceangal le Rialachán (CEE) Uimh. 2658/87 ón gComhairle (2) i bhfeidhm go haonfhoirmeach, is gá bearta a ghlacadh maidir le haicmiú na n-earraí dá dtagraítear san Iarscríbhinn a ghabhann leis an Rialachán seo.

(2) Le Rialachán (CEE) Uimh. 2658/87, leagadh síos na rialacha ginearálta maidir le léirmhíniú na hAinmníochta Comhcheangailte. Tá feidhm ag na rialacha sin freisin maidir le haon ainmníocht eile atá bunaithe go hiomlán uirthi nó a bhfuil cuid di bunaithe uirthi nó a chuireann breis foranna léi agus a bhunaítear le forálacha sonracha de chuid an Aontais, d’fhonn bearta taraife agus bearta eile i ndáil le trádáil in earraí a chur i bhfeidhm.

(3) De bhun na rialacha ginearálta sin, na hearraí a bhfuil tuairisc orthu i gcolún (1) den tábla a leagtar amach san Iarscríbhinn, is earraí iad ba cheart a aicmiú faoin gcód AC a luaitear i gcolún (2), de bhua na gcúiseanna a leagtar amach i gcolún (3) den tábla sin.

(4) Maidir le faisnéis taraife cheangailteach arna heisiúint i leith na n-earraí a bhaineann leis an Rialachán seo, ar faisnéis í nach bhfuil i gcomhréir leis an Rialachán seo, is iomchuí foráil a dhéanamh go bhféadfaidh an sealbhóir, ar feadh tréimhse áirithe, leanúint ag agairt na faisnéise sin i gcomhréir le hAirteagal 34(9) de Rialachán (AE) Uimh. 952/2013. Is tréimhse 3 mhí ba cheart a bheith sa tréimhse sin.

(5) Na bearta dá bhforáiltear sa Rialachán seo, is bearta iad atá i gcomhréir leis an tuairim ón gCoiste um an gCód Custaim,

TAR ÉIS AN RIALACHÁN SEO A GHLACADH:

Airteagal 1 Na hearraí a bhfuil tuairisc orthu i gcolún (1) den tábla a leagtar amach san Iarscríbhinn, aicmeofar iad faoi chuimsiú na hAinmníochta Comhcheangailte faoin gcód AC a luaitear i gcolún (2) den tábla sin.

Airteagal 2 Faisnéis taraife cheangailteach nach bhfuil i gcomhréir leis an Rialachán seo, is faisnéis í is féidir a agairt fós i gcomhréir le hAirteagal 34(9) de Rialachán (AE) Uimh. 952/2013 go ceann tréimhse 3 mhí ó dháta theacht i bhfeidhm an Rialacháin seo.

Airteagal 3 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 31 Bealtaine 2021. Thar ceann an Choimisiúin Ar son an Uachtaráin, Gerassimos THOMAS An tArd-Stiúrthóir Ard-Stiúrthóireacht an Chánachais agus an Aontais Chustaim

(1) IO L 269, 10.10.2013, lch. 1.

(2) Rialachán (CEE) Uimh. 2658/87 ón gComhairle an 23 Iúil 1987 maidir leis an ainmníocht taraife agus staidrimh agus leis an gComhtharaif Chustaim (IO L 256, 7.9.1987, lch. 1).
I gcomhréir leis an Rialachán Airgeadais, Rialachán (AE, Euratom) Uimh. 883/2013 ó Pharlaimint na hEorpa agus ón gComhairle (7), agus Rialacháin (CE, Euratom) Uimh. 2988/95 (8), (Euratom, CE) Uimh. 2185/96 (9) agus (AE) 2017/1939 (10) ón gComhairle, ní mór leasanna airgeadais an Aontais a chosaint trí bhíthin bearta comhréireacha, lena n-áirítear bearta a bhaineann le neamhrialtachtaí a chosc, a bhrath, a cheartú agus a imscrúdú, lena n-áirítear calaois, le cistí a cailleadh, a íocadh go mícheart nó a úsáideadh go mícheart a ghnóthú agus, i gcás inarb iomchuí, le pionóis riaracháin a fhorchur. Go háirithe, i gcomhréir le Rialacháin (Euratom, CE) Uimh. 2185/96 agus (AE, Euratom) Uimh. 883/2013, tá an chumhacht ag an Oifig Eorpach Frith-Chalaoise (OLAF) imscrúduithe riaracháin a dhéanamh, lena n-áirítear seiceálacha agus cigireachtaí ar an láthair, d'fhonn a shuí ar tharla calaois, éilliú nó aon ghníomhaíocht neamhdhleathach eile a dhéanann difear do leasanna airgeadais an Aontais.

Tugtar de chumhacht d'Oifig an Ionchúisitheora Phoiblí Eorpaigh ('OIPE'), i gcomhréir le Rialachán (AE) 2017/1939, cionta coiriúla a dhéanann difear do leasanna airgeadais an Aontais, mar a fhoráiltear i dTreoir (AE) 2017/1371 ó Pharlaimint na hEorpa agus ón gComhairle (11), a imscrúdú agus a ionchúiseamh. I gcomhréir leis an Rialachán Airgeadais, aon duine nó aon eintiteas a fhaigheann cistiú ón Aontas ní mór dó comhoibriú go hiomlán maidir le cosaint leasanna airgeadais an Aontais, na cearta agus an rochtain is gá a thabhairt don Choimisiún, do OLAF, don Chúirt Iniúchóirí agus, i leith na mBallstát sin atá rannpháirteach sa chomhar feabhsaithe de bhun Rialachán (AE) 2017/1939, do OIPE, agus a áirithiú go dtabharfaidh aon tríú páirtithe a bheidh páirteach i gcur chun feidhme cistí ón Aontas cearta coibhéiseacha.
(4)

I dtuairimí an 29 Samhain 2017 (2) agus an 4 Iúil 2019 (3) ón Údarás Eorpach um Shábháilteacht Bia (“an tÚdarás”), is é an chonclúid ar ar thángthas nach bhfuil éifeacht dhíobhálach ag an mbláthola ó Origanum vulgare L subsp. hirtum (Link) letsw. Var. Vulkan (DOS 00001), nach bhfuil éifeacht dhíobhálach aige ar shláinte ainmhithe, ar shláinte tomhaltóirí ná ar an gcomhshaol faoi na coinníollacha úsáide atá beartaithe. Ina theannta sin, thángthas ar an gconclúid go meastar gur féidir gur greannaitheoir craicinn agus súl a bheadh sa bhreiseán agus gur greannaitheoir riospráide agus craicinn a bheadh ann i gcás daoine soghabhálacha. Dá bhrí sin, measann an Coimisiún gur cheart bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe a mhéid a bhaineann le húsáideoirí an bhreiseáin. Ní mheasann an tÚdarás go bhfuil gá le ceanglais shonracha maidir le faireachán iarmhargaidh. Ina theannta sin d’fhíoraigh an Coimisiún an tuarascáil maidir leis na modhanna anailíse ar na breiseáin bheathaithe in ábhar beatha arna cur isteach ag an tSaotharlann Tagartha a bunaíodh le Rialachán (CE) Uimh. 1831/2003.
(4)

I dtuairim an 30 Meán Fómhair 2020 (2) ón Údarás Eorpach um Shábháilteacht Bia (“an tÚdarás”), is é an chonclúid ar ar thángthas nach bhfuil éifeacht dhíobhálach ag L-vailín arna tháirgeadh ag Corynebacterium glutamicum CGMCC 7.358, nach bhfuil éifeacht dhíobhálach aige ar shláinte ainmhithe, ar shláinte tomhaltóirí ná ar an gcomhshaol faoi na coinníollacha úsáide atá beartaithe agus aistí bia á bhforlíonadh le méideanna iomchuí de. Maidir le sábháilteacht úsáideora L-vailín arna tháirgeadh ag Corynebacterium glutamicum CGMCC 7.358, ní fhéadfadh an tÚdarás a chur as an áireamh go mbaineann riosca leis an tsubstaint a ionanálú, gur greamaitheoir craicinn nó súl í, ná gur íogróir deirmeach í. Dá bhrí sin, ba cheart bearta cosanta iomchuí a ghlacadh i gcás an bhreiseáin sin chun éifeachtaí díobhálacha ar shláinte an duine a chosc, go háirithe maidir le húsáideoirí an bhreiseáin. Ina theannta sin, tháinig an tÚdarás ar an gconclúid go meastar gur foinse éifeachtúil L-vailín (ar aimíonaigéad riachtanach é) í an tsubstaint le haghaidh cothú ainmhithe, agus gur cheart í a chosaint ar dhíghrádú sa chogansach chun go mbeidh sé éifeachtúil i gcás na n-athchogantach. Ní mheasann an tÚdarás go bhfuil gá le ceanglais shonracha maidir le faireachán iarmhargaidh. Chomh maith leis sin, na tuarascálacha faoin modh anailíse i leith an bhreiseáin beathaithe agus é i mbeathú, tuarascálacha arna gcur isteach ag an tSaotharlann Tagartha a bunaíodh le Rialachán (CE) Uimh. 1831/2003, rinne an tÚdarás na tuarascálacha sin a fhíorú.
(2)

Fuair an Coimisiún 17 bhfógra freasúra san iomlán, eadhon ó Dairy Australia (an Astráil) an 21 Deireadh Fómhair 2015; ón Consortium for Common Food Names (na Stáit Aontaithe) an 22 Deireadh Fómhair 2015; ó Ríocht Aontaithe na Breataine Móire agus Thuaisceart Éireann (an Ríocht Aontaithe) an 23 Deireadh Fómhair 2015; ó Milk and Oil Production and Marketing Cooperative Ltd. (an Chipir) an 26 Deireadh Fómhair 2015; ó Hayvan Ureticileri ve Yetistiricileri Birligi (an Chipir) an 26 Deireadh Fómhair 2015; ó Fatma GARANTI (an Chipir) an 26 Deireadh Fómhair 2015; ó Sut Imalatcilari Birligi (SUIB) (an Chipir) an 26 Deireadh Fómhair 2015; ó Chomhlachas Tionscail Turcach na Cipire (an Chipir) an 26 Deireadh Fómhair 2015; ón gComhlachas Tionscail Turcach Cipireach (an Chipir) an 26 Deireadh Fómhair 2015; ó Navimar Food Gida Imalati ve Gida (an Tuirc) an 26 Deireadh Fómhair 2015; ó D.M Gida Maddeleri Pazarlama Sanayi ve Ticaret Ltd. Sti (an Tuirc) an 26 Deireadh Fómhair 2015; ó Avunduk Ithalat Ihracat Gida ve Zirai Aletler Sanayi Ticaret Ltd. (an Tuirc) an 26 Deireadh Fómhair 2015; ó U.T.CO Trading Company – W.L.L. – (Cuáit) an 27 Deireadh Fómhair 2015; ó Dairy Companies Association of New Zealand (DCANZ) agus ón New Zealand Specialist Cheesemakers Association (an Nua-Shéalainn) an 27 Deireadh Fómhair 2015; ó Dr Nutrition (Aontas na nÉimíríochtaí Arabacha) an 27 Deireadh Fómhair 2015; ó FFF Fine Foods Pty Ltd (an Astráil) an 28 Deireadh Fómhair 2015 agus ón bhFionlainn an 3 Samhain 2015.
RIALACHÁN CUR CHUN FEIDHME (AE) 2021/475 ÓN gCOIMISIÚN

an 17 Márta 2021

lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint, is é sin

“Münchener Bier” (TGFC)

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) De bhua na chéad fhomhíre d’Airteagal 53(1) de Rialachán (AE) Uimh. 1151/2012, tá scrúdú déanta ag an gCoimisiún ar iarratas na Gearmáine ar fhormheas ar leasú ar shonraíocht an táisc gheografaigh faoi chosaint “Münchener Bier”, atá cláraithe faoi Rialachán (CE) Uimh. 1549/98 ón gCoimisiún (2), arna leasú le Rialachán (CE) Uimh. 1156/2007 ón gCoimisiún (3) agus le Rialachán Cur Chun Feidhme (AE) Uimh. 266/2013 ón gCoimisiún (4).

(2) Ós rud é gur leasú nach mion atá sa leasú atá i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh faoi mar a cheanglaítear le hAirteagal 50(2)(a) den Rialachán sin (5).

(3) I gcomhréir le hAirteagal 51 de Rialachán (AE) Uimh. 1151/2012, ós rud é nár tugadh aon fhógra faoi ráiteas freasúra don Choimisiún, ní mór an leasú ar an tsonraíocht a fhormheas,

TAR ÉIS AN RIALACHÁN SEO A GHLACADH:

Airteagal 1 An leasú ar an tsonraíocht a foilsíodh in Iris Oifigiúil an Aontais Eorpaigh maidir leis an ainm ‘Münchener Bier’ (TGFC), is leasú é atá formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 17 Márta 2021. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) Rialachán (CE) Uimh. 1549/98 ón gCoimisiún an 17 Iúil 1998, lena bhforlíontar Rialachán (CE) Uimh. 1107/96 maidir le tásca geografacha agus sonrúcháin tionscnaimh a chlárú faoin nós imeachta a leagtar síos in Airteagal 17 de Rialachán (CEE) Uimh. 2081/92 ón gComhairle (IO L 202, 18.7.1998, lch. 25).

(3) Rialachán (CE) Uimh. 1156/2007 ón gCoimisiún an 3 Deireadh Fómhair 2007 lena bhformheastar leasuithe nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint (Münchener Bier (TGFC)) (IO L 258, 4.10.2007, lch. 13).

(4) Rialachán Cur Chun Feidhme (AE) Uimh. 266/2013 ón gCoimisiún an 18 Márta 2013 lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint (Münchener Bier (TGFC)) (IO L 82, 22.3.2013, lch. 36).

(5) IO C 398, 23.11.2020, lch. 21.
(4)

Sa tuairim uaidh an 25 Bealtaine 2020 (2), chinn an tÚdarás Eorpach um Shábháilteacht Bia (“an tÚdarás”), faoi na coinníollacha úsáide atá beartaithe, nach bhfuil éifeacht dhíobhálach ag ullmhóid Lactobacillus buchneri DSM 29026 ar shláinte ainmhithe, ar shábháilteacht tomhaltóirí ná ar an gcomhshaol. Chinn sé freisin gur cheart a mheas gur íogróir riospráide é an breiseán, agus in éagmais sonraí, ní fhéadfaí teacht ar chonclúid maidir le greannú an chraicinn agus greannú na súl nó maidir leis an íogrú craicinn a dhéanann an breiseán. Dá bhrí sin, measann an Coimisiún, gur cheart na bearta cosanta iomchuí a dhéanamh chun éifeachtaí díobhálacha ar shláinte an duine a chosc, go háirithe maidir le húsáideoirí an bhreiseáin. Chinn an tÚdarás freisin go bhféadfadh an ullmhóid atá i gceist feabhas a chur ar chobhsaíocht aeróbach sadhlais ó ábhair atá éasca agus measartha deacair a shadhlasú. Ní mheasann an tÚdarás go bhfuil gá le ceanglais shonracha a bhaineann le faireachán iarmhargaidh. Rinne sé an tuarascáil ar na modhanna a úsáidtear chun anailís a dhéanamh ar an mbreiseán beathaithe arna cur isteach ag an Saotharlann Tagartha a bunaíodh le Rialachán (CE) Uimh. 1831/2003 a fhíorú freisin.
RIALACHÁN CUR CHUN FEIDHME (AE) 2021/381 ÓN gCOIMISIÚN

an 25 Feabhra 2021

lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint [“Escavèche de Chimay” (TGFC)]

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí, (1) agus go háirithe Airteagal 52, mír 2, de,

De bharr an méid seo a leanas:

(1) De bhun Airteagal 50(2)(a) de Rialachán (AE) Uimh. 1151/2012, foilsíodh iarratas a thíolaic an Bheilg ar an ainm “Escavèche de Chimay” a chlárú in Iris Oifigiúil an Aontais Eorpaigh (2).

(2) I gcomhréir le hAirteagal 51 de Rialachán (AE) Uimh. 1151/2012, ós amhlaidh nár tugadh aon fhógra faoi ráiteas agóide don Choimisiún„ ba cheart an t-ainm “Escavèche de Chimay” a chlárú,

TAR ÉIS AN RIALACHÁN SEO A GHLACADH:

Airteagal 1 Tá an t-ainm “Escavèche de Chimay” (TGFC) cláraithe anois. Is táirge d’aicme 1.7 atá sainithe faoin ainm atá sa chéad mhír. Éisc, moilisc, crústaigh úra agus táirgí díorthaithe in Iarscríbhinn XI de Rialachán Cur Chun Feidhme (AE) Uimh. 668/2014 ón gCoimisiún (3).

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, 25 Feabhra 2021. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) IO C 340, 13.10.2020, lch. 12.

(3) Rialachán Cur Chun Feidhme (AE) Uimh. 668/2014 ón gCoimisiún an 13 Meitheamh 2014 lena leagtar síos rialacha maidir le cur i bhfeidhm Rialachán (AE) Uimh. 1151/2012 ó Pharlaimint na hEorpa agus ón gComhairle maidir le scéimeanna cáilíochta do tháirgí talmhaíochta agus do bhia-earraí (IO L 179, 19.6.2014, lch. 36).
(1)

I gcomhréir leis an gcéad fhomhír de mhír 1 d’Airteagal 53 de Rialachán (AE) Uimh. 1151/2012, scrúdaigh an Coimisiún an t-iarratas a rinne an Phortaingéil ar fhormheas ar leasú ar an tsonraíocht i gcás an tsonrúcháin tionscnaimh faoi chosaint “Queijos da Beira Baixa (Queijo de Castelo Branco, Queijo Amarelo da Beira Baixa, Queijo Picante da Beira Baixa)”, a cláraíodh de bhun Rialachán (CE) Uimh. 1107/96 ón gCoimisiún (2). Áirítear ar an leasú seo leasú an ainm “Queijos da Beira Baixa (Queijo de Castelo Branco, Queijo Amarelo da Beira Baixa, Queijo Picante da Beira Baixa)”, agus is “Queijo da Beira Baixa” is ainm dó feasta.
(3)

I gcomhthéacs córas údaraithe taistil eile atá inchomparáide, is eol go raibh idirghabhálaithe tráchtála i mbun cleachtais mhí-úsáideacha. Is iomaí cineál mí-úsáide is féidir a bheith ann, agus áirítear orthu sin: iarracht a dhéanamh an dallamullóg a chur ar iarratasóirí ionas go sílfidís gurb é atá ina suíomh gréasáin an aip gléis mhóibíligh nó an suíomh gréasáin poiblí oifigiúil saintiomnaithe le haghaidh iarratas a chur isteach, agus ar an gcaoi sin a thabhairt le tuiscint don iarratasóir, go bréagach, gur cuid éigeantach den phróiseas iarratais é an barrachas a ghearrann an t-idirghabhálaí tráchtála seachas táille a ghearrtar i leith seirbhís tráchtála a úsáidtear go deonach; úsáid chalaoiseach a bhaint as na sonraí pearsanta nó airgeadais a sholáthair an t-iarratasóir; praghas ró-ard a ghearradh i leith na seirbhíse a tugadh, nó gan an t-iarratas a dhéanamh, thar ceann an iarratasóra, san am agus san fhormáid is gá agus de réir na cáilíochta is gá.
I gcomhréir leis an Rialachán Airgeadais, Rialachán (AE, Euratom) Uimh. 883/2013 ó Pharlaimint na hEorpa agus ón gComhairle (8), agus Rialacháin (CE, Euratom) Uimh. 2988/95 (9), (CE, Euratom) Uimh. 2185/96 (10) agus (AE) 2017/1939 ón gComhairle (11), táthar chun leasanna airgeadais an Aontais a chosaint trí bhíthin bearta comhréireacha, lena n-áirítear bearta a bhaineann le neamhrialtachtaí a chosc, a bhrath, a cheartú agus a imscrúdú, lena n-áirítear calaois, le cistí a cailleadh, a íocadh go mícheart nó a úsáideadh go mícheart a ghnóthú agus, i gcás inarb iomchuí, le pionóis riaracháin a fhorchur. Go háirithe, i gcomhréir le Rialacháin (Euratom, CE) Uimh 2185/96 agus (AE, Euratom) Uimh. 883/2013, tá an chumhacht ag an Oifig Eorpach Frith-Chalaoise (OLAF) imscrúduithe riaracháin a dhéanamh, lena n-áirítear seiceálacha agus cigireachtaí ar an láthair, d’fhonn a shuí ar tharla calaois, éilliú nó aon ghníomhaíocht neamhdhleathach eile a dhéanann difear do leasanna airgeadais an Aontais.

Tugtar de chumhacht d’Oifig an Ionchúisitheora Phoiblí Eorpaigh (OIPE), i gcomhréir le Rialachán (AE) 2017/1939, cionta coiriúla a dhéanann difear do leasanna airgeadais an Aontais, dá bhforáiltear i dTreoir (AE) 2017/1371 ó Pharlaimint na hEorpa agus ón gComhairle (12), a imscrúdú agus a ionchúiseamh. I gcomhréir leis an Rialachán Airgeadais, tá aon duine nó aon eintiteas a fhaigheann cistiú ón Aontas chun comhoibriú go hiomlán maidir le cosaint leasanna airgeadais an Aontais, na cearta agus an rochtain is gá a thabhairt don Choimisiún, do OLAF, don Chúirt Iniúchóirí agus, i leith na mBallstát sin atá rannpháirteach sa chomhar feabhsaithe de bhun Rialachán (AE) 2017/1939, do OIPE, agus a áirithiú go dtabharfaidh aon tríú páirtithe a bheidh páirteach i gcur chun feidhme cistí ón Aontas cearta coibhéiseacha.
(9)

Chuir an tÚdarás, an 27 Aibreán 2020, a chonclúid (6) in iúl don Choimisiún i dtaobh an bhféadfaí a bheith ag súil leis go gcomhlíonfaidh Akanthomyces muscarius straidhn Ve6 na critéir formheasa dá bhforáiltear in Airteagal 4 de Rialachán (CE) Uimh. 1107/2009. Chuir an Coimisiún faoi bhráid an Bhuanchoiste um Plandaí, Ainmhithe, Bia agus Beatha an tuarascáil ar athnuachan maidir le Akanthomyces muscarius straidhn Ve6 an 22 Deireadh Fómhair 2020 agus an dréacht-Rialachán maidir leis an tsubstaint sin an 4 Nollaig 2020.
(4)

An 31 Eanáir 2020, chuir an chuideachta DSM Nutritional Products Europe (“an t-iarratasóir”) iarratas faoi bhráid an Choimisiúin i gcomhréir le hAirteagal 10(1) de Rialachán (AE) 2015/2283 chun coinníollacha úsáide an bhia núíosaigh “tras-reasvaratról” a athrú. D’iarr an t-iarratasóir an modhnú ar na formáidí seachadta le haghaidh forbhianna ina bhfuil an bia núíosach tras-reasvaratról, go háirithe na formáidí seachadta sonracha, foirm capsúil nó táibléid, a bhaint, de dheasca nach liostaítear ach na foirmeacha forbhianna a cheadaítear i liosta an Aontais.